Nr. C 300/12 De Europæiske Fællesskabers Tidende 25. 11. 88 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af forordning (EØF) nr. 805/68 om den fælles 
markedsordning for oksekød og om ophævelse af forordning (EØF) nr. 1302/73 
KOM(88) 529 endelig udg. 
(Forelagt af Kommissionen den 20. oktober 1988) 
(88/C 300/15) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I artikel 6 i Rådets forordning (EØF) nr. 805/68 af 27. 
juni 1968 om den fælles markedsordning for oksekød O, 
senest ændret ved forordning (EØF) nr. 2248/88 (2), er 
offentligt op køb fastsat som hovedinstrument for støtte 
af markedet for oksekød; med artikel 6a i forordningen 
er der fastsat en midlertidig ordning for tidsrummet fra 
den 6. april 1987 til den 31. december 1988 med henblik 
på at reducere anvendelsen af interventionsopkøb og 
gradvis gengive denne ordning sin oprindelige funktion 
som sikkerhedsnet; disse foranstaltninger har dog ikke 
været tilstrækkelige til at begrænse de mængder, der 
tilbydes til interventionsopkøb, hvilket navnlig skyldes 
interventionsordningens automatiske karakter og det 
forhold, at bestemmelserne for opkøbsprisens beregning 
har forårsaget betydelige tilførsler til en højere pris end 
markedsprisen; ifølge produktionsudsigterne er det ikke 
sandsynligt, at tilførslerne vil blive reduceret; det er 
derfor nødvendigt at videreføre de allerede iværksatte 
bestræbelser for at sanere sektoren, hvilket kan ske ved, 
at adgangen til interventionsopkøb gøres mere restriktiv; 
hvis betingelserne for interventionsudløsningen, der er 
forbundet med markedsprisniveauet i Fællesskabet og i 
medlemsstaterne, bør opretholdes, idet tærsklerne dog 
tilpasses, må det nødvendigvis også fastsættes, at 
ordningen fremover giver mulighed for at styre opkø­
bene mængdemæssigt i forhold til en samlet årlig 
mængde, som ikke må overskrides, med mindre der fore­
ligger unormale markedsforhold, og at ordningens anvendelse gøres betinget af en vurdering af behovet for 
at sikre en rimelig markedsstøtte, navnlig på grundlag af 
produktionens sæsonmæssige udvikling; det er derfor 
hensigtsmæssigt at fastsætte en ordning med licitations-
opkøb, hvor priser og mængder fastsættes på grundlag af 
de indkomne bud; 
oksekødssektoren er kendetegnet ved, at priserne og 
produktionsbetingelserne er meget forskellige fra den 
ene medlemsstat til den anden; det kan derfor være 
nødvendigt at differentiere mængderne og priserne efter 
medlemsstat eller område i en medlemsstat; 
ændringen af interventionsordningen kræver, at den i 
artikel 4a i forordning (EØF) nr. 805/68 fastsatte 
ordning med en særlig præmie, der har vist sig at være et 
effektivt middel til at støtte producentindkomsterne, 
opretholdes efter den 31. december 1988, og at 
ordningen udvides til at omfatte de medlemsstater, der 
indtil dette tidspunkt har udnyttet kælvningspræmien og 
den variable slagtepræmie; 
på grund af interventionsordningens ændring er det 
desuden nødvendigt at ophæve Rådets forordning (EØF) 
nr. 1302/73 af 15. maj 1973 om fastsættelse af de almin­
delige regler om intervention med hensyn til oksekød ('), 
senest ændret ved forordning (EØF) nr. 427/77 (4) — 
UDSTEDT FØLGENDE FORORDNING: 
Artikel 1 
I forordning (EØF) nr. 805/68 foretages følgende 
ændringer: 
1. Artikel 4a ændres således: 
— stk. 1, første afsnit, affattes således: 
0) EFT nr. L 148 af 28. 6. 1968, s. 24. 
(2) EFT nr. L 198 af 26. 7. 1988, s. 24. (3) EFT nr. L 132 af 19. 5. 1973, s. 3. 
(4) EFT nr. L 61 af 5. 3. 1977, s. 16. 
25. 11. 88 De Europæiske Fællesskabers Tidende Nr. C 300/13 
»1. Der kan ydes oksekødsproducenterne en 
særlig præmie for et vist antal og visse katego­
rier dyr på deres bedrift.« 
— stk. 2 ophæves 
— stk. 3 og 4 bliver henholdsvis stk. 2 og 3. 
2. Artikel 6 affattes således: 
»Artikel 6 
1. Hvis de i stk. 2 fastsatte betingelser er opfyldt, 
kan det besluttes, at interventionsorganerne gennem­
fører opkøb i en eller flere medlemsstater eller i et 
område i en medlemsstat af en eller flere nærmere 
fastlagte kategorier, kvaliteter eller grupper af kvali­
teter af fersk eller kølet kød henhørende under 
KN-kode 0201 10 og 0201 20 11-0201 20 59; opkø­
bene sker ved licitation, som åbnes for at sikre en 
rimelig markedsstøtte, idet der tages hensyn til de 
sæsonmæssige udsving i slagtningerne; opkøbene må 
ikke overstige 200 000 tons om året for Fællesskabet 
som helhed. 
2. For hver kvalitet eller kvalitetsgruppe, der kan 
gøres til genstand for interventionsopkøb, kan licita­
tionerne åbnes efter fremgangsmåden i stk. 6, når 
følgende to forhold foreligger samtidigt i en medlems­
stat eller i et område i en medlemsstat i to på 
hinanden følgende uger: 
— den gennemsnitlige markedspris i Fællesskabet 
konstateret på grundlag af Fællesskabets handels-
klasseskema for slagtekroppe af voksent kvæg 
udgør under 88 % af interventionsprisen 
— den gennemsnitlige markedspris konstateret på 
grundlag af nævnte skema i medlemsstaten, i 
medlemsstaterne eller i et område af en medlems­
stat udgør under 84 % af interventionsprisen. 
3. Det besluttes at suspendere licitationerne for en 
eller flere kvaliteter eller grupper af kvaliteter, når en 
af følgende tre situationer gør sig gældende: 
— den i stk. 1 fastsatte maksimumsmængde er nået 
— de to forhold, der er omhandlet i stk. 2, foreligger 
ikke længere samtidigt i to på hinanden følgende 
uger 
— interventionsopkøbene er ikke længere hensigts­
mæssige ud fra de i stk. 1 nævnte kriterier. 
4. Når den i stk. 1 fastsatte maksimumsmængde er 
nået, kan licitationerne genåbnes efter proceduren i 
stk. 6 i en medlemsstat, medlemsstaterne eller et 
område i en medlemsstat, hvis en af følgende situ­
ationer gør sig gældende: — samtidig med, at de i stk. 2 omhandlede forhold 
foreligger, konstateres der udsædvanlige omstæn­
digheder 
— i to på hinanden følgende uger udgør , den 
gennemsnitlige markedspris i Fællesskabet og den 
gennemsnitlige markedspris konstateret på 
grundlag af Fællesskabets handelsklasseskema for 
slagtekroppe af voksent kvæg, under henholdsvis 
84 % og 80 % af interventionsprisen. 
5. For hver kvalitet eller gruppe af kvaliteter, der 
kan gøres til genstand for interventionsopkøb, fast­
lægges opkøbspriserne og de mængder, interventions-
opkøbet kan omfatte, ved licitation, og de kan fast­
sættes efter medlemsstat eller omåde i en medlemsstat 
i forhold til de gennemsnitlige markedspriser, der er 
konstateret. 
Ved licitationerne skal der sikres lige adgang for alle 
interesserede. Licitationerne åbnes på grundlag af 
udbudsbetingelser, der skal fastsættes nærmere. 
6. Efter fremgangsmåden i artikel 27: 
— fastlægges de kategorier, kvaliteter eller grupper 
af kvaliteter af produkter, der kan gøres til 
genstand for interventionsopkøb 
— træffes der beslutning om licitationernes åbning 
eller genåbning og om deres suspension i det i stk. 
3, sidste led, omhandlede tilfælde 
— fastsættes opkøbspriserne og de mængder, inter-
ventionsopkøbet kan omfatte 
— fastsættes gennemførelsesbestemmelserne til denne 
artikel, navnlig de bestemmelser, hvis sigte er at 
undgå en kædereaktion, der fører til faldende 
markedspriser. 
I de i stk. 3, første og andet led, omhandlede tilfælde, 
træffer Kommissionen beslutning om licitationernes 
suspension.« 
Artikel 2 
Forordning (EØF) nr. 1302/73 ophæves. 
Artikel 3 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra den 1. januar 1989. 
Denne forordning er bindende i alle enkeltheder og 
gælder umiddelbart i hver medlemsstat.